Hans Petter Bergquist

Hans Petter Bergquist (født 20. januar 1994 i Rømskog) er en norsk skihopper, som representerer Aurskog/Finstadbru SK og Kollenhopp. 

 Karriere 
Bergquist drev med både langrenn og skihopp som ungdom. I sesongen 2006-07 vant han Finale Hopptreff i Tromsø sammen med Mads Waaler, og han vant også Solan Gundersen Vinterleker på Alvdal i 13-årsklassen, der han også kom på 3.-plass i 3 km langrenn.Norges skiforbund - Årsberetning 2006-2007 , besøkt 5. februar 2014. Også i 2007-08-sesongen vant han K52 i Solan Gundersen Vinterleker, i 14-årsklassen. Han vant 14-årsklassen i den nasjonale Rekrutt Cupen 2007-08 med 740 poeng, foran lagkameraten Mads Kristoffer Waaler (720 poeng) og Lorentz Fannemel (460 poeng).Norges skiforbund - Årsberetning 2007-2008 , besøkt 5. februar 2014. I Linderudkollrennet i februar 2008 kom han på 2.-plass, bak Mads Waaler.Kollenhopp - Linderudkollrennet 2008 , besøkt 5. februar 2014. Han begynte også å konkurrere internasjonal denne sesongen, og fikk en 9.-plass i et renn i Finland.Avisa Grenseland - Beste skihopper – fra Rømskog! , besøkt 5. februar 2014. 

I sesongen 2008-09 konkurrerte han videre internasjonalt. Han deltok i Nordisk juniorlandskamp i Folldal i januar 2009, der han kom på 7.-plass individuelt, og Norge kom på 2.-plass i laghopp, der Bergquist hoppet sammen med Daniel Sommerstad Olsen, Sondre Skeie og Espen Andersen.Norges skiforbund - Årsberetning 2008-2009 , besøkt 5. februar 2014. I februar vant han 15-årsklassen i Hovedlandsrennet, og han var også med på Akershus-laget som vant lagkonkurransen. I Hopptreff-finalen på Knyken i mars kom Akershus 1 på 2.-plass, med Bergquist på laget. 

Han deltok igjen ved Nordisk Juniorlandskamp i januar 2010, der han vant det individuelle hopprennet, foran hhv. Miika Ylipulli og Ilkka Herola.Norges skiforbund - Årsberetning 2009-2010 , besøkt 5. februar 2014. Norge kom på 2.-plass i lagkonkurransen. Han vant også Hovedlandsrennet, i 16-årsklassen. Ved Hovedlandsrennet i februar vant han 16-årsklassen individuelt, og han var også med på Akershus' lag som vant lagkonkurransen. I mars kom Akershus på 2.-plass i Finale Hopptreff i Botne. 

Ved Junior-NM i skihopp 2011 i Lysgårdsbakken kom han på 20.-plass individuelt.Norges skiforbund - Jr NM hopp HS 138 , besøkt 5. februar 2014. I lagkonkurransen fikk han bronse, sammen med Klaus Ovlien Engen og Simen Key Grimsrud.Norges skiforbund - Jr NM hopp HS 138 , besøkt 5. februar 2014. I februar deltok han ved European Youth Olympic Festival i Tsjekkia, og kom der på 19.-plass individuelt. Mats Berggaard kom her på 3.-plass. I lagkonkurransen kom Norge på 6.-plass. I FIS Cup fikk han en 8.-plass som beste plassering denne sesongen; på Notodden i desember 2010.FIS - Athlete : BERGQUIST Hans Petter, besøkt 5. februar 2014. 

Bergquist var med og vinne gull i laghopp ved Junior-NM på ski 2012 i Midtstubakken.Junior-NM 2012 - Akershus Norgesmestere laghopp , besøkt 5. februar 2014. I desember 2012 vant han et FIS-cuprenn på Notodden.FIS - FIS Cup victories for Hans Petter Bergquist and Ole Mathis Nedrejord! , besøkt 5. februar 2014.

I månedsskiftet januar/februar deltok Bergquist ved Junior-VM på ski 2014. Der kom det norske laget på 3.-plass i laghopp, og laget bestod av Daniel-André Tande, Johann André Forfang, Hans Petter Bergquist og Mats Berggaard.NRK.no - Norsk lagbronse i junior-VM i hopp, besøkt 5. februar 2014. Individuelt kom han på 20.-plass i 90-metersbakken, av 71 deltakere.

 Referanser 

 Eksterne lenker 


Kategori:Norske skihoppere
Kategori:Personer fra Rømskog kommune
Kategori:Fødsler i 1994